google/wiki40b huggingface dataset:
Zvolenská župa (Uhorsko)

Charakteristika

Zvolenská župa susedila s Gemerskou, Malohontskou, (od roku 1803 Gemersko - Malohontskou), Hontianskou, Liptovskou, Novohradskou, Tekovskou a Turčianskou župou. Dominantnou riekou župy bol Hron. Územie župy, napriek masívnej banskej činnosti, ešte aj na konci 19. storočia z 55 % pokrývali lesy. Rozloha Zvolenskej župy v roku 1910 bola 2 730 km². V súčasnosti sa pre príslušný región pomenovanie Zvolen nepoužíva, región v juhovýchodnej časti bývalej župy nesie názov Podpoľanie, zvyšná časť Pohronie. Územie regiónu Horehronie, zodpovedajúce územiu okresu Brezno, bolo súčasťou Zvolenskej a Gemerskej župy. Niekedy je Horehronie uvádzané ako mikroregión, súčasť Pohronia.

Centrum

Administratívnym centrom komitátu bol Pustý hrad, od konca 15. storočia Zvolenský hrad. Stoličné zhromaždenia a sedrie sa konávali vo Zvolene. V 60-tych rokoch 18. storočia sa centrom stolice stala Banská Bystrica.

Dejiny

Zvolenské domínium sa včlenilo do Uhorského kráľovstva v druhej polovici 11. storočia. Súčasťou domínia bol aj Liptov, Orava, Turiec a od polovice 12. storočia aj severná časť Tekova. Územie domínia bolo riedko osídlené a hospodársky málo rozvinuté. Na komitát sa pretvorilo na prelome 12. a 13. storočia.
v 14. storočí, pri premene komitátu na šľachtickú (zemiansku) stolicu sa od Zvolenského komitátu oddelili aj Liptovská, Oravská a Turčianska stolica.
V rokoch 1786 – 1790 bola Zvolenská stolica spojená s Turčianskou do Turčiansko-zvolenskej stolice, po smrti cisára Jozefa II. sa však pôvodný stav obnovil.
Najvýznamnejším mestom stolice bola Banská Bystrica s rozvinutým školstvom (katolícke a evanjelické gymnáziá). Významnými mestami boli aj Zvolen, Brezno a Krupina (od roku 1877 patriaca do Hontianskej župy). Banská bystrica, Brezno, Krupina, Ľubietová a Zvolen boli slobodnými kráľovskými mestami, kde sa pravidelne konávali trhy.
V roku 1918 (potvrdené Trianonskou zmluvou roku 1920) sa Zvolenská župa stala súčasťou Česko-Slovenska. Zvolenská župa existovala do roku 1923, v rokoch 1923 – 1928 bola vytvorená Zvolenská (veľ)župa. V roku 1928 bolo župné zriadenia na Slovensku zrušené. 
Počas vojnovej Slovenskej republiky (1940 – 1945) bolo územie súčasťou Pohronskej župy. V súčasnosti je celé územie bývalej župy súčasťou Banskobystrického kraja.

Národnosti

Vo Zvolenskej stolici prevládal slovenský živel aj napriek rozsiahlej kolonizácii, najmä z nemecky hovoriacich krajín. Neskôr sa poslovenčili aj predtým nemecké mestá.
Montivernage

Poloha

Obec má rozlohu 3,34 km². Najvyšší bod je položený 541 m n. m. a najnižší bod 390 m n. m.

Obyvateľstvo

Počet obyvateľov obce je 27 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tramecourt

Poloha

Obec má rozlohu 2,22 km². Najvyšší bod je položený 142 m n. m. a najnižší bod 110 m n. m.

Obyvateľstvo

Počet obyvateľov obce je 57 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Iša Krejčí

Život

Študoval skladbu na Pražskom konzervatóriu u Karla Boleslava Jiráka a Vítězslava Nováka a dirigovanie u Václava Talicha. V rokoch 1928 až 1932 pôsobil v opere Slovenského národného divadla v Bratislave, v rokoch 1933 až 1934 v Národnom divadle v Prahe, v rokoch 1934 až 1945 v Česko-slovenskom rozhlase, od roku 1945 do roku 1958 v olomouckej opere a od roku 1958 ako dramaturg v Národnom divadle v Prahe. V sezóne 1964 – 1965 bol šéfom opery Juhočeského divadla v Českých Budějoviciach.

Dielo

Krejčí napísal opery Antigona (podľa Sofokla, 1934) a Pozdvižení v Efesu (podľa Shakespeara, 1943), ako aj štyri symfónie.
Malaussène

Poloha

Obec má rozlohu 19,48 km². Najvyšší bod je položený 1 468 m n. m. a najnižší bod 154 m n. m.

Obyvateľstvo

Počet obyvateľov obce je 263 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hýľ obyčajný

Opis

Hýľ obyčajný meria 15 – 16 cm, váži 32 – 39 g. Samec má čierny vrch hlavy, ružovočervenú hruď, sivomodrý chrbát a bielu kostrč. Zobák má čiernej farby, chvost a krídla hnedé. Samička je podobná, len hruď má svetlohnedú a chrbát sivastohnedý.

Hlas

Hlas "tjet tjet" občas "djü"
47 s., Anglicko, na pozadí počuť výraznejšie tieto druhy: žlna zelená, drozd čierny, oriešok obyčajný a pinka obyčajná.
Najznámejším hlasovým prejavom hýľa obyčajného je melancholické mäkké opakované pískanie djü. Skupina si udržiava kontakt hlasom tjet, tjet...tjet. Spev je tichý a cvrlikavý s chrumkavými zvukmi.

Výskyt a stav na Slovensku

Ako hniezdič bol zistený v 63,4 % mapovacích kvadrátov, v zime až 94,9% mapovacích kvadrátov.
Odhadovaný počet hniezdiacich párov je 70 000 - 120 000, zimujúcich jedincov 200 000 - 400 000. Veľkosť populácie i územie na ktorom sa vyskytuje sú stabilné, maximálna zmena do 20%. Ekosozologický status v rokoch 1995, 1998 a 2001 žiadny. V roku 2014 NT* A2b - takmer ohrozený. Európsky ochranársky status nezaradený SPEC. Stupeň ohrozenia S - vyhovujúci ochranársky status.

Biotop

Hniezdi v ihličnatých lesoch s bohatým bylinným podrastom. V zimnom období prilieta aj na nížiny a prilieta do miest a dedín do záhrad, parkov a sadov.

Hniezdenie

Hýľ hniezdi dva krát do roka. Hniezdo umiestňuje do mladých smriečkov alebo jedlí blízko ku kmeňu, najčastejšie len 2 – 3 m vysoko. Ako stavebný materiál poslúžia drobné konáriky, steblá tráv, lišajníky, srsť a perie. Samička sedí na 4 – 5 (6) vajíčkach belasej farby s červenkastými škvrnami a čiarkami 13 dní. Samec jú kŕmi. Po vyliahnutí mláďat ich obaja rodičia vychovávajú 2 týždne.

Potrava

Živia sa najmä semenami stromov, plodmi ako čerešne, jarabina vtáčia, šípky, tiež púčiky ovocných stromov, aj orgovánu. Príležitostne konzumuje aj hmyz. Z bylín vyhľadáva semienka pŕhľavy, černíc a briez. V lete sa živí semienkami púpav, hviezdic prostredných (Stellaria media) a pastierskej kapsičky (Capsella bursa-pastoris). Zbierajú tiež semienka nezábudok (rod Myosotis), mliečov (rod Sonchus), štiavov (rod Rumex) a horčiakov (rod Persicaria).
Iveta Bieliková

Životopis

Iveta Bieliková je odchovankyňa basketbalového klubu MBK Ružomberok, kde dosiahla aj všetky svoje hráčske úspechy, vrátane 11 titulov majstra Slovenska (1993 – 2004) a 2 víťazstiev v najvýznamnejšej kontinentálnej súťaži – Eurolige (1999, 2000). Česko-Slovensko reprezentovala na Olympijských hrách 1992 v Barcelone (6. miesto) a so Slovenskom získala strieborne medaily na Majstrovstvách Európy v Budapešti 1997. Neskôr pôsobila v drese poľského družstva Gdyňa a maďarskom BKB Euroleasing Šopron.
Po ukončení kariéry sa venovala trénerstvu, v roku 2007 bola asistentkou trénera Slovenska výberu do 19 rokov na majstrovstvách sveta. Viedla tiež extraligový tím BK Viktória PČSP Košice.
Od roku 2007 začala trénovať mládežnícky tím v Ružomberku, ktorý sa v sezóne 2012/2013 umiestnil na 5. mieste z celého Slovenska.Teraz učí na miestnej škole v Ružomberku ktorá sa volá Zš Bystrická cesta 14
Renault Safrane

Safrane Biturbo

V roku 1994 Renault uviedol vysokovýkonnú Biturbo verziu dostupnú v modeloch RXE a Baccara. Tento model priniesol twin-turbo verziu 3.0 V6 z Alpine A610 s výkonom 193 kW (262 PS, 258 hp), ktorá bola vyvinutá v spolupráci s nemeckými tuningovými firmami Hartge a Irmscher v súčinnosti s pohonom všetkých kolies. Bola k dispozícii iba s manuálnou prevodovkou, pretože neexistovala žiadna automatická prevodovka pre takýto typ montáže motora s takýmto výkonom. Pretože v tejto cenovej triede boli preferované motory V8 a automatické prevodovky, predalo sa menej ako 1000 kusov tohto modelu. Produkcia bola ukončená v septembri 1996.

Safrane II

V roku 2008 Renault oživil označenie Safrane pre niekoľko trhov v Perzskom zálive. Nové auto je založené na Samsung SM7 od Nissanu, vyrába ho Renault Samsung v Južnej Kórei.
Zuzana Erbyová

Životopis

Prvé divadelné skúsenosti zbierala v Malom divadelnom štúdiu v Košiciach. V rokoch 1983 – 1990 bola bábkoherečkou v Bábkovom divadle Košice. V roku 1998 ukončila individuálne štúdium na Vysokej škole múzických umení v Bratislave. V roku 1990 založila vlastné bábkové divadlo Šašulína, ktoré bolo v roku 1994 premenované na Divadlo Erby. Od roku 2001 pôsobí v Mníchove pod značkou Erbytheater.
Spolu s nemeckými kolegami pravidelne vystupuje v mníchovskom divadle Kindertheater Im Fraunhofer. Okrem detského divadla sa venuje ďalším žánrom ako kabaret a šansón.

Rodina

Jej otec Štefan Oľha bol slovenský spisovateľ, dramatik, dramaturg a televízny pracovník, jej brat Matúš Oľha je slovenský divadelný a televízny režisér.
Grandsaigne

Poloha

Obec má rozlohu 19,92 km². Najvyšší bod je položený 872 m n. m. a najnižší bod 532 m n. m.

Obyvateľstvo

Počet obyvateľov obce je 46 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Ouen-en-Brie

Poloha

Obec má rozlohu 5,69 km². Najvyšší bod je položený 124 m n. m. a najnižší bod 91 m n. m.

Obyvateľstvo

Počet obyvateľov obce je 846 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Giulio Ricordi

Životopis

Giulio Ricordi bol najvýznamnejší člen vydavateľskej rodiny Ricordiovcov. V roku 1808 založil jeho dedo Giovanni Ricordi (1785-1853) v Miláne hudobné vydavateľstvo, ktoré sa onedlho stalo jednou z najznámejších hudobných inštitúcií v krajine. Jeho zásluhou sa o vyšli operné diela skladateľov ako boli Gioacchino Rossini, Vincenzo Bellini, Gaetano Donizetti či mladý Giuseppe Verdi. 
Giuliovi sa podarilo doviesť firmu na obchodný a umelecký vrchol. Bol to muž všestranných záujmov. Pôsobil ako novinár (Gazzetta musicale di Milano), maliar, návrhár, hudobník a pod pseudonymom Jules Burgmein aj ako hudobný skladateľ. V roku 1879 založil Società Orchestrale di La Scala. Ako hudobný vedec výrazne prispieval do prestížnych publikácií rodinného nakladateľstva (La biblioteca del pianista, l'Opera Omnia di Frédéric Chopin, L'arte musicale in Italia, Le Sonate di Domenico Scarlatti).
Jeho najväčšia zásluha však tkvie v bezkonkurenčnej hudobnej predvídavosti a podpore začínajúcich hudobných skladateľov, ktorým pomáhal k svetovému úspechu. Patrí medzi nich Amilcare Ponchielli, Alfredo Catalani, Umberto Giordano aj Giacomo Puccini. Pre posledného menovaného napísal libreto k opere Manon Lescaut a úzke spolupracoval na vzniku opery La bohème. Zrejme bol aj rozhodujúcim podnetom, ktorý vrátil starnúceho Verdiho k opernej kompozícii a umožnil tak vznik skvostov opernej literatúry: Otella a Falstaffa. 
S jeho smrťou pomaly končí aj éra podnikateľov v umení, pre ktorých umenie nepredstavovalo len tovarom, ale trvalú životnú náplní.
Rádio Jemné

Vznik

Vzniku rádia predchádzala programová fúzia regionálnych rádií B1, Naj, Reb(b)eca a Východ. Vytvorená sieť vysielala čiastočne spoločný a čiastočne navzájom preberaný program. Po čase tieto rádiá vrátili licencie a na ich základoch vzniklo nové rádio, multiregionálne Jemné Melódie. Zánik obľúbených regionálnych staníc vyvolal vlnu nevôle medzi poslucháčmi, no to nezabránilo spusteniu vysielania.
The Black Album

Disk 1

Základných 12 skladieb.
Martin Bošňák

Životopis

Ako je uvedené v archívnych dokumentoch, Marek bol básnik a vystupoval pod pseudonymom Martin. Ide o jednu a tú istú osobu. Predkovia Martina Bošňáka pochádzali z dnešnej Bosny, odkiaľ v 2. polovici 15. storočia odišli pred Turkmi na územie dnešného Maďarska cez Slavóniu (mnohí autori uvádzajú Slovinsko, čo nie je správne). To, že ide o Slavóniu, preukazuje uznanie dávnych výsad rodu, ktoré im panovník Ľudovít II. v roku 1521 potvrdil v Slavónii.
Marek Bosnijak sa zúčastnil viacerých bitiek proti Turkom a za svoje zásluhy bol kráľom štedro odmeňovaný. Zúčastnil sa bojov proti Jánovi Zápoľskému. Na jeseň roku 1529 sa vyznamenal v bitke pri Viedni, v roku 1541 sa v bitke pri Székesfehervári dostal do tureckého zajatia, odkiaľ sa vyslobodil. V roku 1549 bol účastníkom trestnej výpravy kráľa Ferdinanda proti Matejovi Bašovi – majiteľovi Muránskeho hradu. Z účasti na nej vznikla Pieseň o Muránskom zámku, ktorej je autorom. Táto báseň patrí k historickým spevom a je jednou z prvých zachovaných veršovaných epických útvarov na Slovensku. Zaznamenal v nej historické fakty a takmer kronikárskym spôsobom zachytil otrasné udalosti okolo Mateja Bašu. Neskôr sa stal veliteľom na zámku v Bábolcsi (Maďarsko). Oženil sa s Magdalénou Földesovou, dcérou Jána Földesa, s ktorou mal tri deti – Andreasa, Annu a Žofiu.
7. septembra 1566 padol pri obrane Sihoti (Szigetvár) po boku Mikuláša Zrínskeho Subicha. Jeden z jeho potomkov sa stal zaujímavou osobnosťou prelomu 16. a 17. storočia. Marcus Štefan Tomáš Bosnyák de Magyarbel, ktorý bol kapitánom hradu v Šuranoch, Nových Zámkoch a vo Fiľakove, bol otcom Žofie Bošňákovej, ktorá sa stala známa ako šľachetná pani Strečnianskeho panstva.
Galileiho transformácie

Galileiho transformácie sú transformačné rovnice umožňujúce pomocou súradníc x, y, z, t nejakej udalosti U v inerciálnej vzťažnej sústave S vyjadriť súradnice x', y', z', t' rovnakej udalosti v inej inerciálnej vzťažnej sústave S', ktorá sa vzhľadom na pôvodnú sústavu S pohybuje konštantnou rýchlosťou v.
Rašovické skály

Ochrana

Dôvodom ochrany je zachovanie teplomilných spoločenstiev na čadičovom podklade.
Puy-du-Lac

Poloha

Obec má rozlohu 14,6 km². Najvyšší bod je položený 28 m n. m. a najnižší bod 1 m n. m.

Obyvateľstvo

Počet obyvateľov obce je 397 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Medzinárodný devízový trh

Forex je skratka z anglických slov Foreign Exchange (výmena cudzích mien), často sa tiež označuje skratkou FX alebo ako trh s menou či obchodovanie s devízami. Ide o decentralizované obchodovania, kedy dochádza ku zmene jednej meny za druhú s cieľom zarobiť. K ziskom dochádza vďakapremennému kurzu medzi menami. Obchodník sa vždy snaží sledovať vývoj svetových mien a v pravý okamih uskutočniť výmenu jednej meny za druhú.
Samotná výmena neprebieha na jednom mieste (burze) ako je tomu u akcií, ale naopak decentralizovane. S Forexom môže obchodovať každý trebárs aj doma zo svojho počítača za pomoci sprostredkovateľskej firmy, -čo môže byť najčastejšie: Brokerská spoločnost, príp. samotná Banka s prístupom na Forexový Trh

História

Dôležitým míľnikom pre vznik forexového trhu boli 70. roky 20. storočia, keď sa upustilo od politiky zlatého štandardu a zaviedol sa pohyblivý výmenný kurz. Ako i u iných obchodných artiklov je i u forexu dôležitý pomer ponuky a dopytu, ktorý ovplyvňuje jednotlivé kurzy.
Zo začiatku bol forexový trh určený predovšetkým veľkým investorom ako sú banky a iné finančné inštitúcie. Časom sa však forex otvoril aj pre drobnejších investorov. Dnes môže začať na devízovom trhu obchodovať každý, pretože minimálny vstupný kapitál sa pohybuje už od 1€; však táto prax, ak sa používa na špekulatívne účely, považuje sa to negatívne  ako obaja individuálneho správania a pretože spôsobuje potenciálne poškodenie reálnej ekonomiky a spoločné dobro.
Obchodovanie s menovými pármi sa rozrástlo len medzi aprílom 2007 a aprílom 2010 o 20 % a od roku 2004 sa viac ako zdvojnásobilo.
Forexový trh je v súčasnosti najväčším finančným trhom na svete. Každodenný obrat sa odhaduje priemerne na 5.3 bilióna USD.

Pákové obchodovanie na forexe

Ako pákové obchodovanie sa vo všeobecnosti vo finančníctve označuje technika slúžiaca k znásobeniu ziskov (alebo strát). Najčastejším spôsobom pákového obchodovania je požičiavanie peňazí, nákup dlhodobého majetku alebo použitie finančných derivátov.
Pri forexe umožňuje pákové obchodovanie investorom predávať a kupovať aktíva, ktorých hodnota je väčšia než koľko má investor na účte. To so sebou nesie však určité riziká - investor prekračuje výšku svojho kapitálu a pri negatívnom výkyve trhu môže utrpieť značné straty. Je teda nutné veľmi pozorne sledovať vývoj marží.

Najčastejšie obchodované meny

S menami sa vždy obchoduje v páre, tzn. jedna mena sa vymieňa za druhú. Textové označenie je XXXYYY alebo XXX / YYY, kde XXX a YYY je trojmiestny kód meny štandardizovaný podľa ISO 4217. Mena XXX je základnou menou, ktorá sa vymieňa za menu YYY. Napríklad notácia EURUSD (EUR / USD) 1,5456 udáva cenu eura vyjadrenú pomocou amerického dolára, tzn. 1 € = $ 1,5456.
Medzi najčastejšie obchodované meny na forexovom trhu patrí americký dolár (USD - $), euro (EUR - €), japonský yen (JPY - ¥), britská libra (GBP - £), austrálsky dolár (AUD - $), švajčiarsky frank ( CHF - Fr) a kanadský dolár (CAD - $).
Le Fidelaire

Poloha

Obec má rozlohu 33,55 km². Najvyšší bod je položený 190 m n. m. a najnižší bod 150 m n. m.

Obyvateľstvo

Počet obyvateľov obce je 990 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Práčka

Práčka alebo prací stroj je stroj určený na pranie bielizne, teda odevov a iného domáceho textilu ako uterákov a pokrýviek. Termín práčka sa obvykle vzťahuje na stroje používajúce vodu ako základný čistiaci roztok, na rozdiel od čistenia nasucho, ktoré používa alternatívne čistiace tekutiny a obvykle sa realizuje v špecializovaných servisoch.

Dejiny

Prvú práčku zostrojil Jacob Christian Schäffern v roku 1767.
Mechanické práčky sa datujú do 19. storočia a ich základné princípy fungovania sa väčšinou nezmenili. Prvým krokom je uložiť materiál na čistenie do vody obsahujúcej prací prostriedok (detergent). Látky a voda sa potom „miešajú“ opakovaným pohybom sem a tam. Voda sa potom vypumpuje von a látky sa čiastočne vysušia rýchlym odstreďovaním v nízkorýchlostnej centrifúge (odstredivke). Potom sa pridá čistá voda a mieša sa s látkami na vyplavenie zvyšku pracieho prostriedku. Nakoniec sa látky (zvyčajne) opäť odstredia (i keď niektoré látky sa vyberú hneď a sušia sa alternatívnymi prostriedkami bez rýchleho odstredenia, ktoré by ich mohlo poškodiť).
Gavrelle

Poloha

Obec má rozlohu 9,02 km². Najvyšší bod je položený 97 m n. m. a najnižší bod 49 m n. m.

Obyvateľstvo

Počet obyvateľov obce je 555 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Taupont

Poloha

Obec má rozlohu 29,17 km². Najvyšší bod je položený 91 m n. m. a najnižší bod 22 m n. m.

Obyvateľstvo

Počet obyvateľov obce je 2 140 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kleopatra (dcéra Danaa)

Kleopatra (starogr. Κλεοπάτρα  – Kleopatra) je v gréckej mytológii dcéra líbyjského kráľa Danaa a jeho manželky Polyxo.
Kleopatra bola jedna z päťdesiatich dcér líbyjského kráľa Danaa. Antický autor Apollodoros z Atén uvádza, že Danaos mal dve dcéry, ktoré sa volali Kleopatry. Jej sestra Kleopatra bola podľa Apollodora dcérou Danaa a Hamadryády Foiby, alebo Atlanteie, kým ona bola dcérou Polyxo.
O dcéry Danaa sa uchádzalo päťdesiat synov jeho brata Aigypta, ktorý vládol v susednom Egypte. Danaos však so svadbou nesúhlasil a preto mu Aigyptos vypovedal vojnu a v boji ho porazil. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Kleopatre za manžela vybrali Herma, syna Aigypta a jeho manželky Kaliadny. Keď sa potom chystala hromadná svadba, Danaos dcéram prikázal, aby svojich manželov počas svadobnej noci zavraždili. Okrem Hyperméstry, Kleopatra a aj ostatné jej sestry príkaz otca splnili a bohovia ich po smrti za tento hrozný skutok odsúdili na večný trest nosiť v podsvetí do deravého suda vodu.
Grugny

Poloha

Obec má rozlohu 3,18 km². Najvyšší bod je položený 170 m n. m. a najnižší bod 108 m n. m.

Obyvateľstvo

Počet obyvateľov obce je 918 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mestečko Heuréka

Prehľad deja

Po skončení druhej svetovej vojny si Albert Einstein uvedomil, že budúcnosť patrí vede. S Einsteinovou pomocou a s pomocou ďalších vedcov sa vtedajší americký prezident Harry S. Truman rozhodol postaviť prísne utajené mesto v odľahlej časti amerického severozápadu, ktoré by slúžilo ako útočisko a ochrana pre najcennejšie intelektuálne zdroje v krajine. Sú tu tí najlepší myslitelia a géniovia, ktorí tu pracujú na novej ére vedeckého pokroku v takmer každej oblasti ľudského poznania. Boli najatí tí najlepší architekti a plánovači, aby z mesta vytvorili raj, s najlepšími a najmodernejšími výdobytkami civilizácie pre jeho obyvateľov. Eureka sa nikdy neobjavila na žiadnej mape a je utajená pred verejnosťou.
Po päťdesiatich rokoch od založenia mesta, sú jeho obyvatelia zodpovední, priamo alebo nepriamo, takmer za každý prielom v oblasti vedeckého poznania na Zemi. No po päťdesiatich rokoch pokusoch a omylov sa značný počet pokusov nevydaril. Napríklad globálne otepľovanie je v seriáli spomenuté ako dôsledok jedného z pokusov, ktoré sa nevydarili.
Obyvatelia Eureky sa potýkajú s tými istými problémami, ako obyvatelia všetkých ostatných miest, no z dôvodu skutočnosti, že mesto je takmer výlučne obývané géniami a má takmer neobmedzené zdroje, má Eureka aj oveľa väčšie problémy ako obyčajné mestá. Napríklad úmrtnosť je v Eureke na úrovni dvojnásobku národného priemeru USA.
Josefstadt

Josefstadt je ôsmy viedenský obvod. Má rozlohu 1,08 km² a žije tu 23 892 obyvateľov (1. 1. 2007).
Cuba Libre

Cuba Libre (v slov. Slobodná Kuba) je alkoholický koktail. Je to miešaný nápoj typu "long".
Bol vymyslený v Havane okolo roku 1900. Meno Cuba Libre vzniklo, keď si americkí vojaci pripíjali na slobodnú Kubu práve nápojom, ktorý bol do tej doby označovaný ako Bacardi&Coke .
Louversey

Poloha

Obec má rozlohu 10,73 km². Najvyšší bod je položený 161 m n. m. a najnižší bod 120 m n. m.

Obyvateľstvo

Počet obyvateľov obce je 596 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Romilly-la-Puthenaye

Poloha

Obec má rozlohu 11,85 km². Najvyšší bod je položený 162 m n. m. a najnižší bod 109 m n. m.

Obyvateľstvo

Počet obyvateľov obce je 305 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vladimír Reiser

Životopis

Vyštudoval na Chemickotechnologickej fak. SVŠT v Bratislave, roku 1958 Ing. Ako výskumný pracovník sa vo svojej práci sa zaoberal analýzou molekulových vlastností celulózy a jej derivátov. Neskôr najmä modifikáciami celulózy, ktoré sa uplatnili aj vo výrobnej praxi. Spoluriešiteľ št. plánu Chemické zúžitkovanie niektorých druhov sekundárnych surovín na báze fytomasy. Autor 14 pôvodných vedeckých prác, 7 výskumných správ, 4 prihlášok vynálezov a 19 autorských osvedčení.
Populačný fond Spojených národov

Populačný fond Spojených národov alebo Populačný fond OSN (United Nations Population Fund, skr. UNFPA) je fond OSN, ktorý vznikol v roku 1969 ako United Nations Fund for Population Activities (názov sa zmenil v roku 1987) pod správou Rozvojového fondu OSN. V roku prešiel pod správu Valného zhromaždenia OSN.
Program je rozdelený do štyroch oblastí, a to Arabské štáty a Európa, Ázia a Pacifik, Latinská Amerika a Karibik a subsaharská Afrika. Pracuje vo viac ako 140 krajinách, teritóriách a oblastiach.
British American Racing

B.A.R (British American Racing) bola stajňa monopostov Formuly 1, ktorá v šampionáte pôsobila od roku 1999 do roku 2005. Vznikla kúpou stajne Tyrrell. V prvom roku využívala motory Supertec, v následujúcich rokoch motory Honda.
Pretekárska stajňa bola pomenovaná po americkej tabakovej firme British American Tobacco, ktorá na monopostoch propagovala značku cigariet Lucky Strike. V polovici decembra roku 2004 kúpila 45% stajne firma Honda, od roku 2006 ju prevzala úplne a začala jazdiť pod svojou vlastnou značkou Honda Racing, v roku 2009 sa stajňa volala Brawn GP, od roku 2010 Mercedes GP.
Stajňa sídlila v meste Brackley v Veľkej Británii. Vedúcimi tímu boli Craig Pollock, David Richards a Nick Fry. Stajňa debutovala vo Formule 1 na Grand Prix Austrálie 1999 a posledné preteky odjazdila na Grand Prix Číny 2005.
B.A.R. celkom absolvovala 118 pretekov, v ktorých najväčším úspechom bolo 2x Pole position. Dohromady jazdci stajne nazbierali 227 bodov.